Villaz-Saint-Pierre

Villaz-Saint-Pierre (malnova germanlingva nomo Villaz-Sankt Peter) estas komunumo en la distrikto Glano en Kantono Friburgo, Svislando. Ĝi havis 1029 loĝantojn je la 31-a de decembro 2011.

 Geografio 
Villaz-Saint-Pierre situas en la Friburga Mezlando, ĉe la bordo de la rivero Galno, oriente de la urbo Romont. La sudan komunumlimon formas la rivero Neirigue, suda alfluanto de Glano. La komunumo konsistas el la vilaĝoj Villaz-Saint-Pierre kaj Fuyens, la setlejoj Biolay, La Sauge, Le Ferrage, Le Renailly kaj Le Vivier, kaj diversaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 5,59 km², de kiuj 23,6% estas kovritaj de arbaro, 61,5% servas por agrikulturo kaj 13,2% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 24-an de decembro 2012

 Najbaraj komunumoj 
La komunumo Villaz-Saint-Pierre limas en nordo al La Folliaz (Villarimboud), en oriento al Villorsonnens, en sudsudoriento al Massonnens, en sudo al Mézières, en sudokcidento al Romont, en okcidento denova al La Folliaz (eksklavo Lussy), en sudokcidento al Villarzel (FR), kaj en sudsudokcidento al Châtonnaye.

 Trafiko 
Tra la komunumo pasas la kantona ĉefvojo n-ro 155 de Friburgo al FR. La plej proksima alveturejo al la svisa aŭtovojo A12 situas proksimume 15 kilometrojn sude apud Vaulruz. Pere de la trajnlinio de Svisaj Federaciaj Fervojoj de Friburgo al Romont la komunumo estas konektita al la publika transportreto.

 Historio 
La unua dokumenta mencio de Villaz-Saint-Pierre datiĝas el la jaro 1177 kiel Villa. Sur la komunuma teritorio estis trovitaj restaĵoj de romia vilao. Dum mezepoko la Senjoroj de Villa, la Senjoroj de Billens, la Senjoroj d'Illens, la Grafoj de Grejerco, la Grafoj de Savojo kaj la familio Faber de Romont posedis bienojn en Villaz-Saint-Pierre. Post la konkero de la regiono fare de Berno kaj ĝis koncedo al Friburgo en la jaro 1536, Villaz-Saint-Pierre estis atribuita al la Voktejo Romont, kiu post la Helveta Revolucio de 1798 fariĝis distrikto kaj en la jaro 1848 surbaze de la nova friburga konstitucio estis integrita al la Distrikto Glano. En la jaro 1978 la ĝis tiam aŭtonoma komunumo Fuyens estis integrita al la komunumo Villaz-Saint-Pierre.Fonto: Dominic Roulin: Villaz-Saint-Pierre en Historia Leksikono de Svislando (2011-10-03)

 Vidu ankaŭ 
 Aliaj lokoj kun la nomo Villaz
 Villaz-St-Pierre (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Villaz-Saint-Pierre 

 Bildoj